|  |  |  |  |
| --- | --- | --- | --- |
| ГРБОВИ ЗА МЕМОРАНДУМ | Република СербияАвтономна покраїна ВойводинаПокраїнски секретарият за образованє, предписаня,управу и национални меншини – национални заєднїциБулевар Михайла Пупина 16, 21000 Нови СадТел.: +381 21 487 4330ounz@vojvodinа.gov.rs

|  |  |
| --- | --- |
| ЧИСЛО: 003378157 2025 09427 001 000 000 001  | ДАТУМ: 4.8.2025. |

 |

На основи члена 2. и 5. Покраїнскей скупштинскей одлуки о додзельованю буджетних средствох за финансованє и софинансованє програмних активносцох и проєктох у обласци основного и штреднього образованя и воспитаня и школярского стандарду у Автономней покраїни Войводини («Службени новини АПВ», число 14/15 и 10/17), члена 4. Правилнїка о додзельованю буджетних средствох Покраїнского секретарияту за образованє, предписаня, управу и национални меншини – национални заєднїци за финансованє и софинансованє проєктох у обласци дзвиганя квалитету образовно-воспитного процесу основного образованя – трошки пребуваня и превоженя школярох трецих класох основних школох з териториї АП Войводини и анґажованя їх наставнїкох у свойству провадзачох у Креативним центру «Гертеленди Баїч» у Бочару за 2025. рок («Службени новини АПВ», число 40/25), а у вязи зоз Покраїнску скупштинску одлуку о буджету Автономней покраїни Войводини за 2025. рок («Службени новини АПВ» число 57/24 и 38/25 – ребаланс), покраїнски секретар за образованє, предписаня, управу и национални меншини – национални заєднїци, розписує

**КОНКУРС**

**ЗА ФИНАНСОВАНЄ И СОФИНАНСОВАНЄ ПРОЄКТОХ У ОБЛАСЦИ ДЗВИГАНЯ КВАЛИТЕТУ ОБРАЗОВНО-ВОСПИТНОГО ПРОЦЕСУ ОСНОВНОГО ОБРАЗОВАНЯ – ТРОШКИ ПРЕБУВАНЯ И ПРЕВОЖЕНЯ ШКОЛЯРОХ ТРЕЦИХ КЛАСОХ ОСНОВНИХ ШКОЛОХ З ТЕРИТОРИЇ АП ВОЙВОДИНИ И АНҐАЖОВАНЯ ЇХ НАСТАВНЇКОХ У СВОЙСТВУ ПРОВАДЗАЧОХ У КРЕАТИВНИМ ЦЕНТРУ «ГЕРТЕЛЕНДИ БАЇЧ» У БОЧАРУ ЗА 2025. РОК**

Покраїнски секретарият за образованє, предписаня, управу и национални меншини – национални заєднїци (у дальшим тексту: Секретарият), у складзе зоз Финансийним планом за 2025. рок, за унапредзованє квалитету основного образованя – трошки пребуваня и превоженя школярох трецих класох основних школох зоз териториї АП Войводини и анґажованя їх наставнїкох у свойству провадзачох при реализациї шицких предвидзених активносцох зоз сфери природних и дружтвених наукох, уметносци и култури, хтори ше отримаю у периодзе септембер-децембер 2025. року у Креативним центру «Гертеленди Баїч» у Бочару, опредзелює суму **10.000.000,00 динари**.

**УСЛОВИЯ КОНКУРСУ**

*1. Подношителє прияви*

Право участвовац на Конкурсу маю основни школи зоз шедзиском на териториї АП Войводини, чий снователь Република Сербия, автономна покраїна або єдинка локалней самоуправи. Наведзени средства наменєни за дзвиганє квалитету образовно-воспитного процесу основного образованя и воспитаня – трошки пребуваня и превоженя школярох трецих класох основних школох з териториї АП Войводини и анґажованя їх наставнїкох у свойству провадзачох при реализациї шицких предвидзених активносцох у Креативним центру «Гертеленди Баїч» у Бочару, хтори ше отрима у периодзе септембер-децембер 2025. року.

Основни школи можу конкуровац за:

1) трошки змесценя и костираня за максимално 20 школярох трецих класох, пре їх участвованє у предвидзених активносцох, за 4 полни пансиони (починаюци од полудзенку пондзелок, заключно зоз фриштиком пияток);

2) трошки пребуваня наставнїкох у свойству провадзача школярох (1 наставнїк – провадзач на 10 школярох);

 3) трошки превоженя школярох и їх наставнїкох до Креативного центру «Гертеленди Баїч» у Бочару, як и трошки врацаня.

Предвидзени активносци ше орґанизує сагласно розпорядку хтори состави Секретарият.

Зоз финансийну потримовку хтору ше дава зоз тим конкурсом промовує ше, односно щици явни интерес яки утвердзени з одредбами члена 6, 7, 8. и 9. Закона о основох системи образованя и воспитаня («Службени глашнїк РС, 88/2017, 27/2018 – др закони, 10/2019, 6/2020, 129/2021, 92/2023 и 19/2025 ).

*2. Критериюми за розподзельованє средствох*

Критериюми за розподзельованє средствох по Правилнїку о додзельованю буджетних средствох Покраїнского секретарияту за образованє, предписаня, управу и национални меншини – национални заєднїци за финансованє и софинансованє проєктох у обласци дзвиганя квалитету образовно-воспитного процесу основного образованя – трошки пребуваня и превоженя школярох трецих класох основних школох з териториї АП Войводини и анґажованя їх наставнїкох у свойству провадзачох у Креативним центру «Гертеленди Баїч» у Бочару за 2025. рок тоти:

* ступень розвитосци локалней самоуправи на чиєй териториї школа ма шедзиско;
* школа у хторей ше образовно-воспитну роботу виводзи и на язику националней меншини – националней заєднїци.

**СПОСОБ ПОДНОШЕНЯ ПРИЯВИ**

Прияви за додзельованє средствох ше подноши на єдинственим формуларе Секретарияту (єдна установа подноши лєм єдну прияву). Комплетну конкурсну документацию мож превжац од **5. авґуста 2025. року** на веб-адреси Секретарияту [**www.puma.vojvodina.gov.rs**](http://www.puma.vojvodina.gov.rs).

Вимаганя ше доручує по пошти на адресу: **Покраїнски секретарият за образованє, предписаня, управу и национални меншини – национални зоз назначеньом «За конкурс – за финансованє и софинансованє проєктох у обласци дзвиганя квалитету образовно- воспитного процесу основного образованя – трошки пребуваня и превоженя школярох трецих класох основних школох зоз териториї АП Войводини и анґажованя їх наставнїкох у свойству провадзачох у Креативним центру «Гертеленди Баїч» у Бочару за 2025. рок», Булевар Михайла Пупина 16, 21000 Нови Сад**, або ше их подноши особнє, з придаваньом у писарнїци покраїнских орґанох управи у Новим Садзе (у прижемю будинку Покраїнскей влади).

Ґу прияви на Конкурс ше подноши виполнєни єдинствени формулар прияви зоз числом школярох за хтори школа апликує (у часци формулара прияви хтори ше одноши на школярох – уписує ше лєм число школярох без наводзеня особних податкох школярох, а у часци формулара прияви хори ше одноши на наставнїка, треба, без наводзеня особних податкох, навесц компетенциї и пол).

Ґу прияви на Конкурс, доручує ше и нєобовязуюце понукнуце о цени орґанизованого превоженя школярох и їх наставнїкох до Креативного центру «Гертеленди Баїч» у Бочару, як и трошки врацаня.

Основни школи, докази о виполньованю условийох за школярох и наставнїкох доручую на вимаганє Секретарияту, при составяню розпорядку участвованя, а за точносц податкох яки наведзени у формуларе прияви, одвичательни директор школи.

Кед прияву подписує особа хтора ма овласценє, нєобходне приложиц и законїти документ о овласценю за подписованє.

Ґу Прияви на конкурс, виполнює ше и Здравствени лїсток школяра хтори нєобходне виполнїц и доручиц наставнїкови – провадзачови, хтори будзе провадзиц дзецко. Здравствени лїсток ше **нє доручує** Секретарияту.

Секретарият затримує право од подношителя прияви, по потреби, питац додатну документацию и информациї, и кед у чаше 8 дньох подношитель прияви нє поступи по вимаганю за дополньованє документациї, Секретарият прияву будзе тримац як нєподполну.

О додзельованю средствох хасновательом одлучує покраїнски секретар на предкладанє Комисиї за запровадзованє конкурсу, хтора розпатра прияви цо сцигли.

Комисия нє будзе розпатрац:

* нєподполни прияви;
* нєблагочасни прияви;
* нєдошлєбодзени прияви (прияви хтори поднєсли нєовласцени особи и субєкти хтори нє предвидзени зоз Конкурсом);
* прияви хтори ше нє одноша на зоз Конкурсом предвидзени наменки.

**Термин за подношенє приявох на Конкурс то 22. авґуст 2025. року.**

Формулар прияви и Формулар Здравственого лїстку за школярох мож превжац **од** **5. авґуста 2025. року** на урядовим интернет-боку Покраїнского секретарияту за образованє, предписаня, управу и национални меншини – национални заєднїци: [**www.puma.vojvodina.gov.rs**](http://www.puma.vojvodina.gov.rs/)**.**

Резултати Конкурсу ше обяви на интернет-боку Секретарияту.

Информациї у вязи зоз Конкурсом мож достац на телефон: 021/ 487 4330.

**ПОКРАЇНСКИ СЕКРЕТАР,**

**Роберт Отот**